Richard Francis Burton
Sir Richard Francis Burton (19. märts 1821 – 20. oktoober 1890) oli inglise maadeavastaja, tõlkija, proosakirjanik, luuletaja, sõjaväelane, orientalist, etnoloog, lingvist, hüpnotisöör, vehkleja ja diplomaat. Burton on tuntud nii tänu oma reisidele ning Aasia ja Aafrika uurimisele kui ka erakordse keelteoskuse ja kultuuriteadmiste tõttu. Ta oskas 29 Euroopa, Aasia ja Aafrika keelt. Ta oli esimene eurooplane, kes jõudis Tanganjika järve äärde.